TU บวก 3% ลุ้นกำไรปี 64 โต 19% อานิสงส์อัพราคาขาย โบรกฯชูเป้า 30 บ.
TU วิ่ง 3% โบรกฯแนะ “ซื้อ” ราคาเป้าหมาย 30 บ. คาดกำไรปี 64 โต 19% จากการเริ่มปรับราคาขึ้นกับลูกค้า ซึ่งปรับขึ้นทั้งอุตสาหกรรมจึงไม่กระทบต่อการแข่งขัน
6 ม.ค. 2565

ผู้สื่อข่าวรายงานว่าวันนี้ (6 ม.ค. 2565) ราคาหุ้น บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 14:53 น. อยู่ที่ระดับ 20.70 บาท เพิ่มขึ้น 0.60 บาท หรือ 2.99% โดยทำจุดสูงสุดที่ 20.70 บาท และทำจุดต่ำสุดที่ 20.10 บาท ด้วยมูลค่าการซื้อขาย 754.33 ล้านบาท

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (6 ม.ค. 2565) โดยคาดกำไรไตรมาส 4/2564 ดูดีกว่าที่เคยคาดอาจ Flat จากไตรมาสก่อนได้ทั้งที่เป็น Low Season และต้นทุนยังสูงขึ้น ทั้งวัตถุดิบและค่าขนส่งแต่ชดเชยได้ด้วยการเริ่มปรับราคาขึ้นกับลูกค้า ซึ่งปรับขึ้นทั้งอุตสาหกรรมจึงไม่กระทบต่อการแข่งขัน
อย่างไรก็ดีทางฝ่ายวิจัยยังคาดกำไรสุทธิปี 2564 เพิ่มขึ้น 19% จากงวดเดียวกันของปีก่อน และปี 2565 เพิ่มขึ้น 3% จากงวดเดียวกันของปีก่อน นอกจากนี้ยังมี Catalyst จากการ Spin-Off ธุรกิจ Pet Care เพื่อปลดล็อก Value แฝง ทั้งนี้แนะนำ “ซื้อ” ราคาเป้าหมาย 30 บาท